Document ID: /roh_data/filtered/fineweb-2-filterrobots_roh.jsonl.gz/27099

Il cumpliment
- Venderdi, 22.11.2019, 10:15
-
Emprima emissiun:
- Venderdi, 22.11.2019, 10:15, RTR
Cumpliments èn bels pleds cun grond effect. Adina puspè entaup'ins glieud ch'avess merità tals pleds: la vendidra en stizun che serva adina cun in surrir, l'amia che gida en il perchasa, il vischin che dat da magliar al giat u simplamain insatgi che merita daditg in cumpliment che fa bain al cor.
Il cumpliment dad oz va ad Emil Fried da Scuol. Burtel Thom vul menziunar ed engraziar ad el per tut quai chel fa per la glieud pli veglia dapi 10 onns. El fa blers transports cun glieud veglia, e sa gida anc en bleras autras guisas cun persunas attempadas.
Faschai er Vus part! Er sch'els consistan mo d'in pèr pleds, vegnan cumpliments savens a la curta. RTR rimna e surdat quests cumpliments e gida uschia da dar enavos insatge a la glieud ch'ans embellescha mintga di la vita.
Audituras ed auditurs pon annunziar a RTR lur cumpliment. Mintga gievgia decida la moderaziun tgenin che vegn resguardà. La moderatura registrescha lura in curt discurs cun la persuna che fa il cumpliment ed il venderdi telefonescha ella a la persuna che survegn il cumpliment.